Period: Old Babylonian
Genre: Literary
Transliteration:
<SURFACE>
{u₂}numun₂-e {d}li₉-si₄-na mu...
ama-zu ba-an-ga ama-zu ba...
du₅-mu-zu ama-zu ba...
henzer-zu ama-zu ba...
du₅-mu-zu ama ugu-zu {d}ga-ša-an-hur...
{d}li₉-si₄-na gu₃ an-ne₂ ba-teŋ₃ gu₃ ki...
gu₃ šu-niŋin₂-na-ni-ni adab{ki} tug₂-gin₇...
siki-ni {u₂}numun₂-bur₂-gin₇ mu-un-ze₂-ze₂
gaba-a-ni ub₇ kug-ga-am₃ i₃-sag₃-ge-en
igi-ni mu-un-na-hur kiri₃-ni mu-un-na-hur
ki lu₂-da nu-zu haš₂-gal-a-ni mu-un-hur
ŋeštug₂-ni-še₃ in-ba-al-ba-al-e
me-še₃ ga-de me-še₃ ga-de me-e me-še₃ ga-de
du₅-mu-ŋu₁₀-ta me-e me-še₃ ga-de
henzer-ŋu₁₀...me-še₃ ga-de me-e me-še₃ ga-de
ama ugu-ŋu₁₀-ta me-še₃ ga-de me-e me-še₃ ga-de
a-na-gin₇...a-na-gin₇ mu-un-ak
ama ugu-ŋu₁₀ {d}ga-ša-an-hur-saŋ-ŋa₂-ke₄
teš₂ nu-tuku-gin₇ ŋiri₃-ni-še₃ ga-šub-bu
ugu-na hu-mu-un <unk> hu-mu-ši-ib₂-gaz
niŋ₂ dug₄-ga in niŋ₂ dug₄ in-nu
ama ugu-ŋu₁₀ dur₃{ur₃} mu-da-an...
<SURFACE>
ama ugu-ŋu₁₀ {d}ga-ša-an-hur-saŋ-ŋa₂...lu₂-še₃ ma-ra-te-en
<SURFACE>
{d}utu silim-ŋu₁₀ he₂-ni-ib...
{ŋeš}ig e₂ <unk> saŋ...
{ŋeš}ig e₂ gu...
šag₄...
nu-uš...
{d}li₉...
{d}li₉...
im-gid₂-da

Cuneiform:
<SURFACE>
𒌑𒍤𒆸𒂊𒀭𒉈𒋜𒈾𒈬...
𒂼𒍪𒁀𒀭𒂵𒂼𒍪𒁀...
𒂅𒈬𒍪𒂼𒍪𒁀...
𒅆𒁴𒍪𒂼𒍪𒁀...
𒂅𒈬𒍪𒂼𒌋𒅗𒍪𒀭𒂵𒊭𒀭𒄯...
𒀭𒉈𒋜𒈾𒅗𒀭𒉌𒁀𒋼𒅗𒆠...
𒅗𒋗𒆸𒈾𒉌𒉌𒌓𒉣𒆠𒌆𒁶...
𒋠𒉌𒌑𒍤𒆸𒁔𒁶𒈬𒌧𒍢𒍢
𒃮𒀀𒉌𒀘𒆬𒂵𒀀𒀭𒉌𒉺𒄀𒂗
𒅆𒉌𒈬𒌧𒈾𒄯𒅗𒉌𒈬𒌧𒈾𒄯
𒆠𒇽𒁕𒉡𒍪𒍨𒃲𒀀𒉌𒈬𒌧𒄯
𒄑𒌆𒉿𒉌𒂠𒅔𒁀𒀠𒁀𒀠𒂊
𒈨𒂠𒂵𒁲𒈨𒂠𒂵𒁲𒈨𒂊𒈨𒂠𒂵𒁲
𒂅𒈬𒈬𒋫𒈨𒂊𒈨𒂠𒂵𒁲
𒅆𒁴𒈬...𒈨𒂠𒂵𒁲𒈨𒂊𒈨𒂠𒂵𒁲
𒂼𒌋𒅗𒈬𒋫𒈨𒂠𒂵𒁲𒈨𒂊𒈨𒂠𒂵𒁲
𒀀𒈾𒁶...𒀀𒈾𒁶𒈬𒌧𒀝
𒂼𒌋𒅗𒈬𒀭𒂵𒊭𒀭𒄯𒊕𒂷𒆤
𒌨𒉡𒌇𒁶𒄊𒉌𒂠𒂵𒊒𒁍
𒌋𒅗𒈾𒄷𒈬𒌧<unk>𒄷𒈬𒅆𒌈𒄤
𒃻𒅗𒂵𒅔𒃻𒅗𒅔𒉡
𒂼𒌋𒅗𒈬𒀲𒀴𒃡𒈬𒁕𒀭...
<SURFACE>
𒂼𒌋𒅗𒈬𒀭𒂵𒊭𒀭𒄯𒊕𒂷...𒇽𒂠𒈠𒊏𒋼𒂗
<SURFACE>
𒀭𒌓𒁲𒈬𒃶𒉌𒅁...
𒄑𒅅𒂍<unk>𒊕...
𒄑𒅅𒂍𒄖...
𒊮...
𒉡𒍑...
𒀭𒉈...
𒀭𒉈...
𒅎𒁍𒁕